ฉีดยาคุมเเบบ3เดือนมา1เเรกไม่เคยเป็นเมนเลยค้าพอถึนัดฉีดเข็ม2ฉีดมาได้เดือนก็เป็นเมนเป็นนานจะเป็นอัไรไหมค้าเเล้วถ้าจะเปลี่ยนมากินยาจะเปลี่ยนได้ตอนไหมค้า
สวัสดีค่ะ แม่น้องเจ้าขา,ผลข้างเคียงของยาฉีดคุมกำเนิดชนิดฮอร์โมนเดี่ยวหรือชนิดที่ฉีดทุก 3 เดือน อาจทำให้มีเลือดออกกะปริดกะปรอย หรือประจำเดือนมาปริมาณมาก หรือมานานกว่าปกติได้ ซึ่งมักจะเป็นในช่วงการฉีดยา 1-2 เข็มแรก หลังจากนั้น ประจำเดือนมักจะค่อยๆ มาน้อยลงจนขาดหายไปดังนั้น การที่มีประจำเดือนออกนานดังกล่าว จึงน่าจะเกิดจากผลข้างเคียงของยาฉีดคุมกำเนิดได้ค่ะ หากเลือดที่ออกมีปริมาณไม่มาเกินไป อาจสังเกตอาการไปก่อนได้ค่ะหากต้องการเปลี่ยนเป็นยาเม็ดคุมกำเนิด ควรรอให้ถึงกำหนดวันนัดฉีดคุมกำเนิดเข็มต่อไป แล้วจึงเริ่มทานเม็ดแรกในวันนั้นได้เลยค่ะ